Николай Добролюбов
Стремеж напред

Превод от руски: Иванка Павлова, —

chitanka.info

Аз скъпя строго своето време

и това може би е стремеж

на посятото в нивата семе

сам да видя добрия растеж.

Може би ще прекъсне съдбата

преждевременно моите дни?

Или само желае душата

всичко лошо с добро да смени?

Всеки срок се стремя да скъсявам:

всичко друго в замяна бих дал,

ако мъничко време спестявам.

И това бих направил без жал.

Може би затова, че нелесно

съм живял, днес по нов път вървя

и на новото поприще честно

искам себе си да изявя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.